Document ID: 32014R0726

IZVEDBENA UREDBA KOMISIJE (EU) št. 726/2014
z dne 30. junija 2014
o spremembi Uredbe Sveta (ES) št. 992/95 v zvezi z novo tarifno kvoto Unije za pripravljene slede s poreklom z Norveške
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 992/95 z dne 10. aprila 1995 o odpiranju in upravljanju tarifnih kvot Skupnosti za nekatere kmetijske in ribiške proizvode s poreklom z Norveške (1) ter zlasti člena 5(1)(b) Uredbe,
ob upoštevanju naslednjega:
(1)
S Sklepom Sveta št. 2014/343/EU (2) sta bila odobrena podpis in začasna uporaba Dodatnega protokola k Sporazumu med Evropsko gospodarsko skupnostjo in Kraljevino Norveško zaradi pristopa Republike Hrvaške k Evropski uniji.
(2)
Dodatni protokol določa novo tarifno kvoto za sprostitev v prosti promet v Evropski uniji nekaterih pripravljenih sledov s poreklom z Norveške.
(3)
Za uvedbo nove tarifne kvote je treba spremeniti Uredbo (ES) št. 992/95.
(4)
Nova tarifna kvota bi se morala uporabljati dvanajst mesecev. V skladu s Sklepom 2014/343/EU se uporablja od dneva začasne uporabe Dodatnega protokola. Zato bi bilo treba to uredbo uporabljati od istega datuma.
(5)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Prilogi k Uredbi (ES) št. 992/95 se doda naslednja vrstica:
„09.0859
ex 1604 12 91
ex 1604 12 99
10
11
19
Sledi, pripravljeni z začimbami in/ali kisom, v slanici
Od 1.8.2014 do 31.7.2015
1 400 ton (neto odcejena teža)
0“
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. avgusta 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2014

Labels: 3
17
18
6